Vrou by kassiere in bank vermoor | Maroela Media
Vrou by kassiere in bank vermoor
Helen Jansen van Vuuren by haar man Corrie. Foto: Facebook.
'n Vrou (61) is Dinsdagoggend in 'n bank in Douglas in die Noord-Kaap ten aanskoue van ander kliënte en personeel vermoor.
Kapt. Sergio Kock, woordvoerder van die polisie, het bevestig 'n 24-jarige verdagte is later Dinsdagmiddag in verband met die voorval in hegtenis geneem.
Volgens Kock het Helen Jansen van Vuuren omstreeks 08:30 vanaf haar werksplek, wat in die dieselfde sentrum as die Absa-tak is, gestap om geld te deponeer. Kock wou nie die presiese bedrag bevestig nie, maar sê dat dit 'n "groot" bedrag was.
"Die vrou was binne die bank in die ry by die kassier toe die man van agter kom en haar na bewering drie keer met 'n mes gesteek het," het Kock gesê. Jansen van Vuuren is op die toneel oorlede.
Die man, geklee in 'n oranje oorpak, sonbril, handskoene en 'n sweetpaktop met 'n kappie, het daarna met die geld van die toneel gevlug. Die polisie is onmiddellik na die toneel ontbied.
'n Foto van hom word intussen op sosiale media versprei.
Volgens Kock wil die polisie in dié stadium nie té veel inligting oor die ondersoek bekend maak nie. Hy het wel gesê klere wat vermoedelik aan die verdagte behoort, is "langs die pad" opgetel.
Die man wat vermoedelik die vrou vermoor het. Foto: Verskaf.
Die verdagte is omstreeks 15:00 in Breipaal in Douglas vasgetrek. "Hy is sommer in die pad in hegtenis geneem. Daar is kontant en 'n sak klere by sy huis aangetref. Ons vermoed in dié stadium dat dit van die geld kon wees wat hy geroof het, maar die polisie ondersoek dit nog. Al die geld was nie daar nie," het Kock gesê.
Wynand Boshoff, provinsiale leier van die VF Plus in die Noord-Kaap, het intussen gesê die beeldmateriaal van die man moet as wekroep dien vir almal in Suid-Afrika oor die omvang van geweldsmisdaad en om te alle tye waaksaam te wees.
"Douglas, wat onder meer die hoofkantoor van die landwye GWK-landboumaatskappy huisves, is een van die mees vooruitstrewende dorpe in die Noord-Kaap. Dit is as 'n veilige en vreedsame omgewing bekend. Die VF Plus sal die betrokke bank om antwoorde nader aangesien dit moeilik is om te begryp hoe dit vir die rower moontlik was om met 'n mes en bedekte gesig in die bank rond te beweeg," het Boshoff gesê.
Die party het sy medelye met Jansen van Vuuren se gesin en naasbestaandes betuig.
Die verdagte sal Donderdag in die Douglas-landdroshof verskyn op aanklag van moord en gewapende roof.
'Zuma-bondgenoot' onttrek aan staatskapingondersoek
Minister Sisulu het gese ons het NIKS om te vrees in SA Nie, niemand hoef vir hulle lewens te vrees nie hier is net wetsgehoorsame burgers in SA en 'n puik polisiediens wat die belhamels VASVAT … nou KAN ons asb hierdie berig vir MEV MAY ook stuur en vir al die ander liberale wat glo mense is VEILIG in SA .. en ontken dat daar 'n aanslag op blankes is .. BAIE SIMPATIE aan haar naasbestaandes, die banke is altyd so op sekuriteit net totdat 'n witvrou doodgesteek word . dan is alles fine .. HOEKOM IS HY MET… Lees meer »
Sal graag wil weet waar die bank se sekuriteitswagte was!!!!!!!
RIV mev. Jansen van Vuuren. Het die bank nie sekuriteitswagte nie?
Moet net nie vir n MANDJIE vra by Clicks nie, dan is jy n rassis, maar blanke mense word vermoor agv hul velkleur en NIKS anders nie.
Hoe het hy geweet sy het so 'n groot bedrag geld by haar?? Dit is absoluut skokkend! Mag hy die swaarste straf denkbaar kry. Asb. mense jy stuur nie dame en veral nog 'n ouer dame soos daardie bank toe nie, hulle is weerlose teikens.